En 2014, nunha entrevista amplamente divulgada, Wałęsa expresou a súa decepción con outro premio Nobel, o presidente dos Estados Unidos Barack Obama: dixo á CNN, "Cando foi elixido había unha gran esperanza no mundo. Esperábamos que Obama recuperase o liderado moral para América, pero iso fallou... en termos de política e moralidade América xa non lidera o mundo". Wałęsa tamén acusou a Obama de non merecer o seu Premio Nobel da Paz; durante a campaña presidencial estadounidense de 2012 apoiou ao oponente de Obama, Mitt Romney. En setembro de 2015, Wałęsa volveu ser noticia despois de compartir os seus pensamentos sobre a crise migratoria en Europa.
"Vendo os refuxiados na televisión, decateime de que... están ben alimentados, ben vestidos e quizais incluso son máis ricos ca nós... Se Europa abre as súas portas, en breve millóns entrarán e mentres viven entre nós comezarán a exercer os seus propios costumes, incluíndo a decapitación".